Document ID: 32006R0899

ΚΑΝΟΝΙΣΜΌΣ (ΕΚ) αριθ. 899/2006 ΤΗΣ ΕΠΙΤΡΟΠΉΣ
της 19ης Ιουνίου 2006
σχετικά με την τροποποίηση του κανονισμού (ΕΚ) αριθ. 2133/2001 για το άνοιγμα και τον τρόπο διαχείρισης των κοινοτικών δασμολογικών ποσοστώσεων και των ανωτάτων δασμολογικών ορίων του τομέα των σιτηρών, όσον αφορά το άνοιγμα κοινοτικής δασμολογικής ποσόστωσης για ορισμένες τροφές για σκύλους ή γάτες που υπάγονται στον κωδικό ΣΟ 2309 10
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1784/2003 του Συμβουλίου, της 29ης Σεπτεμβρίου 2003, σχετικά με την κοινή οργάνωση της αγοράς σιτηρών (1), και ιδίως το άρθρο 12 παράγραφος 1,
την απόφαση 2006/333/ΕΚ του Συμβουλίου, της 20ής Μαρτίου 2006, για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και των Ηνωμένων Πολιτειών της Αμερικής, δυνάμει του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (GATT) του 1994, σχετικά με την τροποποίηση των παραχωρήσεων που προβλέπονται στους πίνακες της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας, στο πλαίσιο της προσχώρησής τους στην Ευρωπαϊκή Ένωση (2), και ιδίως το άρθρο 2,
Εκτιμώντας τα ακόλουθα:
(1)
Η συμφωνία η οποία συνήφθη μεταξύ της Κοινότητας και των Ηνωμένων Πολιτειών της Αμερικής (3) και εγκρίθηκε με την απόφαση 2006/333/ΕΚ, προβλέπει, ανά ημερολογιακό έτος, αρχής γενομένης από το 2006, δασμολογική ποσόστωση κατά την εισαγωγή με δασμό 7 % ad valorem για ορισμένα τρόφιμα για σκύλους ή γάτες που υπάγονται στον κωδικό ΣΟ 2309 10.
(2)
Ο κανονισμός (ΕΟΚ) αριθ. 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/1992 του Συμβουλίου για τη θέσπιση του κοινοτικού τελωνειακού κώδικα (4), συγκέντρωσε τους κανόνες διαχείρισης που εφαρμόζονται στις δασμολογικές ποσοστώσεις με στόχο να χρησιμοποιούνται με βάση τη χρονολογική σειρά των ημερομηνιών των τελωνειακών διασαφήσεων, καθώς και στην εποπτεία των εισαγωγών που υπάγονται σε προτιμησιακό καθεστώς. Για λόγους εναρμονισμένης διαχείρισης της εν λόγω νέας δασμολογικής ποσόστωσης με παρόμοιες ποσοστώσεις, η διαχείρισή της πρέπει να ενσωματωθεί στη σχετική νομοθεσία.
(3)
Ο κανονισμός (ΕΚ) αριθ. 2133/2001 της Επιτροπής (5) πρέπει επομένως να τροποποιηθεί αναλόγως.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα II του κανονισμού (ΕΚ) αριθ. 2133/2001 προστίθεται η ακόλουθη γραμμή:
Αύξων αριθμός
Κωδικός ΣΟ
Περιγραφή εμπορευμάτων
Όγκος ποσόστωσης σε καθαρό βάρος
(τόνοι)
Ποσοστωτικός δασμός
Καταγωγή
«09.0089
2309 10 13
2309 10 15
2309 10 19
2309 10 33
2309 10 39
2309 10 51
2309 10 53
2309 10 59
2309 10 70
Τροφές για σκύλους ή γάτες, συσκευασμένες για λιανική πώληση
2 058
7 % ad valorem
Όλες οι τρίτες χώρες (erga omnes)»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουνίου 2006.

Labels: 3
17
6